Sul goude ar 6 a viz genver    1. Lennadenn  Ar Servijer muiañ-karet : ar Mesiaz, sklêrijenn ar pobloù.  Lennadenn tennet eus Levr ar Profed Izaiaz 42, 1-4, 6-7    Setu amañ ar pezh a  lavar an Aotroù Doue :  1 Setu va servijer, an hini a harpan,  va Hini dibabet hag en em blij va ene ennañ.  Va spered am eus lakaet warnañ  evit ma tegaso dar broadoù ar Justis.  2 Ne youcho ket, ne savo ket e vouezh,  ne roio ket e vouezh da glevout er straedoù.  3 Ne vruzhuno ket ar gorzenn dorret,  ne vougo ket ar vouchenn o krenañ.  Kelenn a raio ar justis gant gwirionez.  4 Ne fallaio ket ha ne vo ket breset e-unan  ken nen devezo diazezet ar justis war an douar,  rak an inizi a vo engortoz eus e gelennadurezh.  6 Me, an Aotroù, am eus da chalvet er justis,  kroget em eus ez torn ha da stummet em eus,  da lakaet em eus da vezañ Kevredigezh ar Bobl,  ha sklêrijenn ar Broadoù.  7 evit digeriñ daoulagad ar re dall,  tennañ ar brizonidi eus o frizon  hag eus an toull-bach ar re a zo azezet en deñvalijenn.    SALM 28, 1a-2, 3ac-4,  3b, 9b-10  R/ 11b An Aotroù a skuilh e vennozh  war ar Bobl, er peoch.  1 Roit dan Aotroù ; mibien Doue  Roit dan Aotroù gloar ha galloud  2 Roit dan Aotroù gloar e anv  Stouit dirak an Aotroù gant dilhad sakr.    3a Mouezh an Aotroù war an dourioù,  3c An Aotroù war an dourioù bras  4 Mouezh an Aotroù gant nerzh,  Mouezh an Aotroù gant splannder    3b An Doue a chloar o stlakal ar churun  9b En e balez e kri pep hini : gloar !  10 An Aotroù a dron war an dour-beuz,  An Aotroù a zo war e dron a roue da virviken.    2. Lennadenn  Jezuz a zo bet kensakret gant ar Spered Santel  Lennadenn tennet eus Levr Oberoù an Ebestel 10, 34-38    34 En deizioù-se, Pêr en em lakas da gomz :  Gwelout a ran bremañ, emezañ,  ne sell ket Doue ouzh diavaez an dud,  35 met e kement broad zo, an neb en deus doujañs outañ  hag a ra ar pezh a zo reizh, a zo deuet mat gantañ.  36 Kaset en  deus e gomz da vugale Israel,  o kemenn dezho kaloù-mat ar peoch dre Jezuz Krist  an Hini a zo Aotroù an holl draoù.  37 Chwi ivez a oar petrazo choarvezet dre vro Judea a-bezh,  penaos Jezuz eus Nazared a grogas da gentañ gant Galilea  goude ar vadeziant bet prezeget gant Yann,  38 penaos Doue en deus olevet anezhañ gant ar Spered Santel  ha gant galloud ;  Eñ en deus tremenet och ober ar mad  hag o pareañ ar re holl a oa kouezhet  dindan galloud an  Diaoul, rak Doue a oa gantañ.    ALLELOUIA Mk 9, 6  Allelouia, allelouia  An neñvoù a zigoras ha mouezh an Tad evel un tarzh a zistonas :  Hemañ eo va Mab muiañ-karet, selaouit-Eñ. Allelouia !    AVIEL A  Badeziant hor Salver. Ar Spered o tiskenn warnañ.  Pennad eus an Aviel santel hervez Sant Vazhev 3, 13-17    13 En amzer-se e teuas Jezuz eus Galilea dar Yordan da gaout Yann  evit bezañ badezet gantañ.  14 Yann avat a glaske  mirout outañ en ur lavarout :  Me eo am eus ezhomm da vezañ badezet ganit,  ha te eo a zeu dam chaout !  15 Met Jezuz a respontas hag a lavaras dezhañ :  Lez bremañ, rak evel-se e tere ouzhimp kas da benn pep justis  Neuze Yann a lezas da ober.  16 Ur wech badezet, Jezuz kerkent a savas eus an dour,  ha setu ma tigoras evitañ an neñvoù  hag e welas Spered Doue o tiskenn evel ur goulm  hag o tonet warnañ  17 Ha sed ur vouezh o tonet eus an neñvoù hag a  lavare :  Hemañ eo va Mab muiañ-karet  em eus ennañ lakaet va levenez. _